Rīga

07.05.2020. Nr. 202004/SAN2117/NOS285

Uz 27.04.2020. e-pasta vēstuli

|  |
| --- |
| Vides aizsardzības un reģionālās attīstības ministrijai |
| *Par Klimata likuma pozīciju* |

Latvijas Pašvaldību savienība (turpmāk – LPS) izprot nepieciešamību līdz 2050. gadam ES sasniegt siltumnīcefekta gāzu (turpmāk – SEG) emisiju neto nulles līmeni jeb klimatneitralitāti. Tomēr, ņemot vērā šī brīža situāciju saistībā ar Covid – 19 pandēmiju un tās rezultātā radušos ekonomiskās attīstības lejupslīdi, LPS ieskatā lēmums par Klimata likuma pieņemšanu būtu jāatliek līdz laikam, kad būs panākta vienošanās par nākamo ES Daudzgadu budžetu.

Attiecībā uz īpašajām Latvijas Republikas interesēm LPS atbalsta Latvijas pozīciju, īpaši uzsverot to, ka, lai sasniegtu Klimata likumā noteiktos mērķus, konkrētu pasākumu īstenošanai būs nepieciešami ievērojami finanšu līdzekļi, tādēļ būtiski nodrošināt, lai ir pieejami papildus finanšu atbalsta mehānismi. LPS ieskatā būtiski arī ņemt vērā atšķirīgos dalībvalstu izejas stāvokļus un dot iespēju dalībvalstīm rīkoties atbilstoši vietējiem apstākļiem un nepieciešamībām. Tāpat LPS atbalsta Latvijas intereses, lai, pārskatot 2030. gada SEG emisiju samazināšanas mērķi, ZIZIMM sektoram saglabātu noteiktās iekšējās elastības un elastības iespējas ar ne-ETS sektoru.

LPS viennozīmīgi atbalsta arī Latvijas pozīciju par to, ka Klimata likuma priekšlikumam būtu nepieciešams izstrādāt ietekmes novērtējumu.

|  |  |  |
| --- | --- | --- |
| Priekšsēdis | (paraksts\*) | Gints Kaminskis  |

Sandra Bērziņa 26527258

sandra.berzina@lps.lv

\*Šis dokuments ir parakstīts ar drošu elektronisko parakstu un satur laika zīmogu.